CELEX: 62012CA0065
Language: hr
Date: 2014-02-06 00:00:00
Title: Predmet C-65/12: Presuda Suda (prvo vijeće) od 6. veljače 2014. (zahtjev za prethodnu odluku koji je uputio Hoge Raad der Nederlanden — Nizozemska) — Leidseplein Beheer BV, H.J.M. de Vries protiv Red Bull GmbH, Red Bull Nederland BV (Zahtjev za prethodnu odluku — Žigovi — Direktiva 89/104/EEZ — Prava koja proizlaze iz žiga — Ugledan žig — Proširena zaštita za proizvode ili usluge koji nisu slični — Korištenje znaka koji je istovjetan ili sličan uglednom žigu od strane trećega bez opravdanog razloga — Pojam „opravdan razlog” )

29.3.2014   
            
            
               HR
            
            
               Službeni list Europske unije
            
            
               C 93/4
            
         Presuda Suda (prvo vijeće) od 6. veljače 2014. (zahtjev za prethodnu odluku koji je uputio Hoge Raad der Nederlanden — Nizozemska) — Leidseplein Beheer BV, H.J.M. de Vries protiv Red Bull GmbH, Red Bull Nederland BV
   (Predmet C-65/12) (1)
   
   (Zahtjev za prethodnu odluku - Žigovi - Direktiva 89/104/EEZ - Prava koja proizlaze iz žiga - Ugledan žig - Proširena zaštita za proizvode ili usluge koji nisu slični - Korištenje znaka koji je istovjetan ili sličan uglednom žigu od strane trećega bez opravdanog razloga - Pojam „opravdan razlog”)
   2014/C 93/05
   Jezik postupka: nizozemski
   
      Sud koji je uputio zahtjev
   
   Hoge Raad der Nederlanden
   
      Stranke glavnog postupka
   
   
      Tužitelj: Leidseplein Beheer BV, H.J.M. de Vries
   
      Tuženik: Red Bull GmbH, Red Bull Nederland BV
   
      Predmet
   
   Zahtjev za prethodnu odluku — Hoge Raad der Nederlanden — Tumačenje članka 5. stavak 2. Prve direktive Vijeća 89/104/EEZ od 21. prosinca 1988. o usklađivanju zakonodavstava država članica o žigovima (SL 1989., L 40, str. 1.) — Prava koja proizlaze iz žiga — Ugledan žig — Proširena zaštita za proizvode ili usluge koji nisu slični — Korištenje znaka koji je istovjetan ili sličan uglednom žigu od strane trećega bez opravdanog razloga na temelju čega treći može nepošteno iskoristiti razlikovni karakter ili ugled žiga ili im nanijeti štetu — Pojam opravdanog razloga
   
      Izreka
   
   Članak 5. stavak 2. Prve direktive Vijeća 89/104/EEZ od 21. prosinca 1988. o usklađivanju zakonodavstava država članica o žigovima treba tumačiti na način da se nositelj uglednog žiga, na osnovi „opravdanog razloga” u smislu te odredbe, može naći u situaciji da je primoran trpjeti da treći koristi znak sličan tom žigu u odnosu na proizvod koji je istovjetan proizvodu za koji je žig registriran, ako se dokaže da se taj znak koristilo prije nego što je podnesena prijava istog žiga te da je uporaba znaka za istovjetan proizvod učinjena u dobroj vjeri. Pri ocjeni je li to tako, nacionalni sud mora osobito imati na umu sljedeće:
   
               —
            
            
               etabliranost i ugled znaka kod zainteresirane javnosti,
            
         
               —
            
            
               stupanj srodnosti između proizvoda i usluga za koje se isti znak izvorno koristilo te proizvoda u odnosu na koji je registriran ugledni žig i
            
         
               —
            
            
               ekonomsku i komercijalnu prikladnost uporabe znaka koji je sličan tom žigu u odnosu na taj proizvod.
            
         
      (1)  SL C 126, 28.4.2012.